Яшь бизе карциномасы

Яшь бизе карциномасы — начар фараз белән сирәк бик яман шеш. Очрашу  ешлыгы буенча ул түбәндәге гистологик төрләргә бүленә: (а) аденокистоз  карцинома, (б) полиморфлы аденокарцинома, (в) мукоэпидермоид,  (г) яссы күзәнәкле карцинома.

1.   Гистология аденокистоз карциноманы ачыклый, ул күп санлы митозлы нигез күзәнәкләрнең  тупламасыннан гыйбарәт (рәс. 6.44а).

2.    Гомернең 4-5 дистәсендә билгеләнә. Анамнез ямансыз шеш белән чагыштырганда  кыскарак. Авырту — яманлыкның еш билгесе, ләкин ул шулай ук ​​ялкынсыну  барышларында мөмкин. Аденокистоз карциноманың өч төп клиник варианты бар.

•    Ямансыз  полиморфлы аденоманы тулысынча кисеп алмаганнан соң, берничә ел эчендә бер  яки берничә кабатлану һәм ахыр чиктә яманлашу.

•       Озак булган  экзофтальм (һәм/яки өске кабак шешү) кинәт зурая башлый.

•       Тиз үсүче  (гадәттә берничә ай эчендә) полиморфлы аденома анамнезы булмаган яшь бизенең  ясалуы.

3.      Билгеләре

•       Күз алмасын аска  һәм эчкә күчерүче яшь бизе өлкәсендәге шеш.

•       Өске орбиталь  ярыкны җәлеп итеп артка таралуы конъюнктива һәм эписклерада тоткарлык  күренешләренә, экзофтальмга, периорбиталь шешкә һәм офтальмоплегиягә китерә  ала (рәс. 6.44б).

•       Яшь нервы  иннервациясе өлкәсенең сизгерлеге кимү.

•        КНД шешүе һәм  хориоидея җыерчыклары.

4.    КТ тешсыман чик белән түгәрәк ясалуны ачыклый, еш яндаш сөякнең эрозиясе  яки сөяккә үсеп керү була (рәс. 6.44в). Еш кальцификатлар күренеп тора.

5.    Биопсия гистологик диагностика өчен кирәк. Алга таба дәвалау күрше төзелешләргә  шешнең таралу дәрәҗәсенә бәйле, моны чагылдыру тикшерүләрендә ачыклыйлар.

6.    Неврологик тикшерү кирәк, чөнки аденокистоз карцинома периневраль таралып каверноз  синуска үсеп керә ала.

7.    Дәвалау шешне һәм аның тирәсендәге тукымаларны хирургик кисеп алудан тора. Зур  шешләр өчен орбита экзентерациясе (рәс. 6.44г) яки урта йөз резекциясе кирәк  булырга мөмкин, ләкин гомер өчен фараз еш кына начар. Катнаш радиотерапия һәм урынлы резекция  гомерне озынайта һәм авыртуны киметә ала.
 Чыганаклар 


Төркем:Медицина
Төркем:Әлифба буенча авырулар
Төркем:Офтальмология
Төркем:Онкология
Төркем:Күз авырулары